**ПРОЕКТ!**

**ДОГОВОР**

**за възлагане на обществена поръчка за услуга**

 Днес, ………… 2014 г. в гр. Суворово, между:

 ОБЩИНА СУВОРОВО, представлявана от инж.Павлин Параскевов – Кмет на община Суворово и Гергана Драганова - Гл. счетоводител, с адрес: гр. Суворово, пл.”Независимост” №1, тел. 05153/24-40, факс: 05153/21-60, e-mail: suvorovo\_kmet@abv.bg, БУЛСТАТ 000093684, наречена за краткост ВЪЗЛОЖИТЕЛ

и

…………………................................…………., със седалище и адрес на управление..................................................................., с ЕИК ……………………. /за чуждестранно лице - съответната идентификация съгласно националното законодателство на държавата, в която лицето е установено/, представлявано от ........................... ............................... /длъжност на представляващия/, наричан по-долу за краткост ИЗПЪЛНИТЕЛ, от друга страна, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изработи проект за Общ устройствен план на община Суворово (ОУПОС), включващ и Екологичнаоценка (ЕО) и Оценка за съвместимост (ОС), съгласно „Техническо задание за изработване на Общ устройствен план на община Суворово”, предоставено от ВЪЗЛОЖИТЕЛЯ и „Предложение за изпълнение на поръчката”, представено от ИЗПЪЛНИТЕЛЯ в неговата оферта.

**(2)** ИЗПЪЛНИТЕЛЯТ се задължава да извърши услугата, предмет на договора, в съответствие с изискванията на действащото европейско и национално законодателство, както и с дадените становища на компетентните органи с писмо с изх. № 08-01-3319/1 от 02.07.2014 г. на РИОСВ – Варна и становище с изх. № 33-НН-663/28.07.2014 г. на Министерството на културата;

**(3)** ИЗПЪЛНИТЕЛЯТ се задължава да изготви проекта за Общия устройствен план на Община Суворово чрез екип от експерти с ръководител, посочени в „Декларация – списък с екип за изпълнение на поръчката”, представен в офертата му, неразделна част от настоящия договор. В случай, че заявеният от възложителя експерт обективно е възпрепятстван да изпълни ангажиментите си в екипа, Изпълнителят е длъжен да съгласува с Възложителя включването на нов експерт.

**ІІ.ЦЕНA И НАЧИН НА ПЛАЩАНЕ**

**Чл. 2. (1)** Цената за изпълнение на услугата, предмет на договора, е в размер на……………… (………………….......................................…) лв. без ДДС или ……………… (………………….......................................…) лв. с ДДС.

**(2)** Посочената цена е окончателна и не подлежи на увеличение, като включва всички разходи по изпълнението. В цената за изпълнение на услугата не са включени таксите за съгласуване на проекта на ОУПОС с институциите съгласно изискванията на ЗУТ.

**(3)** Общата цена по ал. 1 се заплаща от ВЪЗЛОЖИТЕЛЯ по следния начин:

- 20% от цената по чл. 2, ал. 1 от договора, се заплаща на ИЗПЪЛНИТЕЛЯ след сключване на договора и получаване на финансиране, съгласно чл.3, ал.2 от Споразумение №РД-06-119/05.08.2014 г. от бюджета за изработването на ОУП.

- 30% от цената по чл. 2, ал. 1 от договора, се заплаща на ИЗПЪЛНИТЕЛЯ във фаза предварителен проект на ОУПОС (вкл. ЕО и ОС), след предаване на предварителния проект от ИЗПЪЛНИТЕЛЯ на ВЪЗЛОЖИТЕЛЯ, с подписването на двустранен приемателно-предавателен протокол, по реда на чл. 9 от настоящия договор и получаване на финансиране, съгласно чл.3, ал.3 от Споразумение №РД-06-119/05.08.2014 г. от бюджета за изработването на ОУП.

- 50% от цената по чл. 2, ал. 1 от договора, се заплаща на ИЗПЪЛНИТЕЛЯ, в 10-дневен срок след приемане на окончателния проект на ОУПОС и влизане в сила на решението на Общинския съвет, с което той се одобрява.

**(4)** Всички плащания по настоящия договор се извършват от ВЪЗЛОЖИТЕЛЯ, след представена фактура от страна на ИЗПЪЛНИТЕЛЯ, с преводно нареждане в лева, по заявена от него банкова сметка.

**ІІІ. СРОК ЗА ИЗПЪЛНЕНИЕ НА ДОГОВОРА**

**Чл. 3.** Срокът за изпълнение на услугата, предмет на договора, е както следва:

1. Срок за предаване на предварителен проект на ОУПОС, (вкл. Екологична оценка и Оценка за съвместимост) – до 30.11.2014 г.;

2. Срок за предаване на окончателния проект на ОУПОС – до 6 месеца след приемане на Предварителния проект от Национален експертен съвет по инвестиционно проектиране и/или възлагателно писмо от страна на възложителя.

3. Общо срокът за изпълнение на услугата следва да не надвишава 12 месеца.

Срокът не включва времето, необходимо за провеждане на процедурите пред различните органи и организации за съгласуване, обществено обсъждане, разглеждане и приемане на проекта.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 4.** ВЪЗЛОЖИТЕЛЯТ се задължава:

1. да оказва пълно съдействие за изпълнение на настоящия договор.

2. да предоставя на ИЗПЪЛНИТЕЛЯ изискваната от него информация и документация, свързана с изпълнението на настоящия договор.

3. да заплати уговорената цена, съгласно сроковете и условията на настоящия договор.

**Чл. 5**. ВЪЗЛОЖИТЕЛЯТ има право:

1. да проверява изпълнението на този договор по всяко време по начин, незатрудняващ работата на ИЗПЪЛНИТЕЛЯ;

2. да изисква текуща информация за хода на работата по изпълнение на услугите, предмет на настоящия договор;

3. ВЪЗЛОЖИТЕЛЯТ има право да поиска преработване и доработване от ИЗПЪЛНИТЕЛЯ, без допълнително заплащане, на определени материали от проекта за ОУПОС, изготвени при изпълнение на настоящия договор, при пропуски, констатирани по време на съгласувателните процедури или във всички други случаи, когато не са спазени условията на настоящия договор и не отговарят на изискванията на ВЪЗЛОЖИТЕЛЯ съгласно „Техническо задание за изработване на общ устройствен план на община Суворово” и Предложение за изпълнение на поръчката за изпълнение на поръчката, представено от ИЗПЪЛНИТЕЛЯ в офертата му.

**Чл. 6.** ИЗПЪЛНИТЕЛЯТ се задължава:

1. да изпълни качествено и в договорения срок задълженията си по настоящия договор, в съответствие с нормативните изисквания и изискванията на ВЪЗЛОЖИТЕЛЯ.

2. да информира писмено ВЪЗЛОЖИТЕЛЯ ежемесечно за хода на изпълнението, както и за всички пречки, възникнали по повод изпълнението, пропуски, взетите мерки и необходимостта от съответни разпореждания от страна на ВЪЗЛОЖИТЕЛЯ;

3. да отстрани всички пропуски, констатирани по време на съгласувателните процедури за своя сметка. Таксите при първоначално внасяне на проекта за съгласуване, са за сметка на ВЪЗЛОЖИТЕЛЯ. При връщане на проекта поради пропуски от страна на ИЗПЪЛНИТЕЛЯ, всяко следващо внасяне на такса или цена за услуга е за сметка на ИЗПЪЛНИТЕЛЯ.

4. да отстранява в срок и за своя сметка забележките на ВЪЗЛОЖИТЕЛЯ по чл. 5, т. 3;

5. незабавно да информира ВЪЗЛОЖИТЕЛЯ в писмена форма за всички установени от него факти, които биха могли по какъвто и да било начин да влияят на изпълнението на договора;

6. да не разгласява информацията, получена при и по повод изпълнение на настоящия договор.

**Чл. 7**. ИЗПЪЛНИТЕЛЯТ има право:

1. да получи от ВЪЗЛОЖИТЕЛЯ необходимата за изпълнението на предмета на настоящия договор информация и документация;

2. да получи цената по чл. 2 от договора, по начин и в сроковете, посочени в настоящия договор.

**V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 8. (1)** В сроковете, посочени в чл. 3 от договора, ИЗПЪЛНИТЕЛЯТ предавана ВЪЗЛОЖИТЕЛЯ:

1. Предварителен проект, съдържащ:

- проектна документация съгласно действащата нормативна уредба, в т.ч. Наредба № 8/2001 г. на МРРБ за обем и съдържание на устройствените схеми и планове (ОСУСП)

и „Техническо задание за изработване на Общ устройствен план на община Суворово”;

- Екологичната оценка (ЕО) и Оценката за съвместимост (ОС), съгласно писмо изх. № 08-01-3319/1 от 02.07.2014 год. на Регионална инспекция по околната среда и водите (РИОСВ) – Варна;

2. Окончателен проект, съдържащ:

- текстовите и графични материали на предварителния проект, коригирани и допълнени съобразно решенията на експертните съвети, проведените обществени обсъждания и становищата на заинтересуваните централни и териториални администрации, като графичните материали на ОУПОС се изработват в цифров вид във формат за ГИС върху цифрова картна основа, предоставена от ВЪЗЛОЖИТЕЛЯ.

- Цифров модел. Цифровият модел на плана трябва да съдържа база данни за устройството и застрояването на различните видове територии, устройствени зони и терени и да дава възможност за извличане на автоматизирани паспорти на видове територии, устройствени зони, терени и обекти, както и справки по зададени критерии.

**(2)** Екологичната оценка (ЕО) следва да бъде изготвена съгласно писмо на РИОСВ Варна с изх. № 08-01-3319/1 от 02.07.2014 год. , като бъде изготвена и Оценка за съвместимост. Оценката за съвместимост следва да бъде представена под формата на доклад, отделно приложение към ЕО.

**(3)** Във връзка с изпълнението на услугата, предмет на договора, ИЗПЪЛНИТЕЛЯТ изготвя и схема за провеждане на консултации с обществеността, заинтересованите органи и трети лица, които има вероятност да бъдат засегнати от плана и обществено обсъждане по чл. 21 от Наредбата за ЕО.

**Чл. 9.** **(1)** ИЗПЪЛНИТЕЛЯТ предава, а ВЪЗЛОЖИТЕЛЯТ приема проекта, изготвен съгласно условията на настоящия договор във всяка от двете фази, (предварителен проект и окончателен проект), с подписването на отделни двустранни приемателно-предавателни протоколи, след разглеждане от ОЕСУТ.

**(2)** В случай че ВЪЗЛОЖИТЕЛЯТ има забележки по предадените проекти във всяка от двете фази, той може да откаже подписването на съответния приемателно - предавателен протокол. В този случай ВЪЗЛОЖИТЕЛЯТ уведомява писмено ИЗПЪЛНИТЕЛЯ и в срок до 7 (седем) работни дни от получаване на уведомлението, страните подписват протокол, в който се отразяват направените забележки и се определя срок за тяхното отстраняване. Срокът за нанасяне на корекции по представените проекти, в съответствие с фазите на проектиране, както и на корекциите, чието нанасяне се налага по силата на съдебно решение в резултат на оспорване на приетият и одобрен ОУП не може да бъде повече от 30 работни дни от датата на възлагане на корекцията.

**(3)** Ако забележките не бъдат отстранени в договорения срок, ВЪЗЛОЖИТЕЛЯТ може да развали договора с едностранно уведомление, отправено до другата страна, без да дава повече срок за изпълнение.

**VІ. НЕУСТОЙКИ**

**Чл. 10.** При забава на плащане, ВЪЗЛОЖИТЕЛЯТ дължи неустойка на ИЗПЪЛНИТЕЛЯ в размер на 0.2 % от стойността на договорената цена за всеки просрочен ден, но не повече от 10 % от тази стойност.

**Чл. 11.** При забавено изпълнение на задълженията по договора от страна на ИЗПЪЛНИТЕЛЯ, същият заплаща на ВЪЗЛОЖИТЕЛЯ неустойка в размер на 0.2 % от стойността на договорената цена за всеки просрочен ден, но не повече от 30 % от тази стойност.

**Чл. 12.** При забавено изпълнение, продължило повече от 20 (двадесет) дни, ВЪЗЛОЖИТЕЛЯТ има право да развали договора, без да дава допълнителен срок за изпълнение, като в този случай ВЪЗЛОЖИТЕЛЯТ има право на неустойка за неизпълнение в размер на 30 % от сумата по чл. 2, ал. 1, изчислена за целия срок на договора.

**VІІ. ПРЕКРАТЯВАНЕ НА ДОГОВОРА**

**Чл. 13**. Настоящият договор може да бъде прекратен:

1. По взаимно съгласие между страните, изразено в писмена форма;

2. При настъпване на обстоятелства, в резултат на които ВЪЗЛОЖИТЕЛЯТ не е състояние да изпълни своите задължения;

3. Извън случая по чл. 13 от договора, с писмено 7 (седем) дневно предизвестие от изправната страна за прекратяването му при неизпълнение на задълженията от друга страна.

4. Едностранно от всяка от страните с 30 (тридесет) дневно писмено предизвестие до другата страна.

**VІІІ. ЗАКЛЮЧИТЕЛНИ РАЗПОРЕДБИ**

**Чл. 14.** **(1)** Когато неизпълнението на този договор се дължи на възникването на непреодолима сила, изпълнението на задълженията по него на всяка от страните се спираза времето на действие на непреодолимата сила.

**(2)** Непреодолима сила е непредвидено или непредотвратимо събитие от извънреден характер, което възниква след подписването на този договор, като пожар, наводнение или друго природно бедствие, стачки, саботаж, бунтове, граждански вълнения, състояние на война, ембарго и др.

**(3)** Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок до 7 (седем) работни дни писмено да извести другата страна за непреодолимата сила и евентуалните последствия от нея за изпълнението на този договор. В случай че не изпрати такова известие, страната дължи обезщетение за щетите от това.

**Чл. 15.** Всички спорове, които биха възникнали във връзка с тълкуването или изпълнението на този договор, ще се решават от страните чрез преговори за постигане на споразумение, а когато това се окаже невъзможно, спорът ще се отнася за разрешаване пред компетентния български съд по реда на Гражданския процесуален кодекс (ГПК).

**Чл. 16.** За неуредените в този договор въпроси се прилагат разпоредбите на действащото българско законодателство.

**Чл. 17.** Всички данни, сведения и факти, свързани със сключването и изпълнението на този договор, ще се третират от страните като поверителна информация, доколкото в законодателството не се изисква регистрирането или публикуването на дадена информация.

Настоящият договор се състави и подписа в два еднообразни екземпляра на български език, по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

 **............................................**

/подпис, име и длъжност /

**Инж.Павлин Параскевов**

Кмет на Община Суворово: ……………………………

 **Гергана Драганова**

 Гл. Счетоводител: .....................................